
iius  alias,  ivvenale  tefte*)» 
nulla  folet  effe  fides ,  fronti 
impraefentiarum  eandem  fa- 
flini  fumus.  Tametfi  enim 
hominum  plurimi  adeo  firmae  deprehen¬ 
duntur  frontis,  ut,  quemcunque  volunt,  ani¬ 
mum  hac  in  parte  geflare,  moxque  molli 
fronte  impudentiam  aut  feveritatem ,  cape- 

A  3  rata 

*)  Satyr,  IL 

rata  vero  atque  addufta  hilaritatem  aut  co¬ 
mitatem  occultare  poffint;  quod  quotidia¬ 
nis  &  in  frontem  incurrentibus  facile  pro¬ 
bari  poteft  exemplis:  tamen  longe  rarius 
mentiri  folet  illa  frons ,  quam  in  aegrotis 
Medici  intuentur.  Quod  fi  enim,  quemad¬ 
modum  ceterae  faciei  partes ,  oculi,  aures, 
os  atque  naius ,  non  folum  animi,  fed  cor¬ 
poris  etiam ,  quomodocunque  fe  habentis, 
indices  exiftimantur  idonei**),  fic  eodem 
iure  &  fronti,  haud  ignobili  vultus  parti, 
habeatur  fides:  dubitari  profecto  non  pot¬ 
eft,  quin  eadem  hac  parte  Medicus  in  com¬ 
pluribus  corporis  humani  adfe&ionibus 
cognofcendis  declarandisque ,  tanquam  in¬ 
terprete  ,  fit  ufurus.  Atqui  haec  etiam  a 
priori,  quod  Philofophi  dicunt,  five  per  ra¬ 
tiocinia  confeceris  haud  difficulter.  Ea 

enim, 

**)  Lubenter  haec  credideris,  fi  hoc  ipfo  loco  habitas 
evolveris  DifFertationes,  de  oculo ,  ut  figno  ;  de  indiciis 
aurium  in  morbis ;  de  morborum  /ignis  3  quae  a  nari¬ 
bus  defumuntur ;  &  de  orey  ut  figno:  lingulas  colla- 
tas  cum  Celeberrimi  Georgii  Ernefii  s  x  ahl  i  i  DilFerr. 
de  Facie ,  morborum  indice ,  Halae,  1705.  &  Exceiient. 
SamueL  T beodori  qv  e  l  m  a  i.  z  i  1  Profopofcopia  me  dic  a y 
Lipfiaei748.  in  lucem  emilFa. 

enim,  ut  Anatomici  Phy fiologique  docent, 
omnium  fingularumque  corporis  noftri 
partium  eft  confpiratio,  is  confenfus,  ut, 
quae  unam  alteramque  ipfarum  adficiunt, 
adfli&iones ,  in  eundem  doloris  adfe&um 

funt,  coniiciant 
ergo  aegrotan- 
qui  adeo  durae 
firmaeque  fit  frontis ,  ut  internos  cruciatus 
angoresque  hac  in  parte  vultus  diffimulet, 
nifi  ipfe  a  Stoicorum  fuerit  familia ,  qui 
oris  &  vultus  ferenitatem  negant  unquam 
ulla  pofle  aegritudine  obnubilari  ***)? 
Quae  quum  ita  fint,  ut  variam  internam 
reconditamque  corporis  conftitutionem 
externa  atque  confpicua  frontis  commuta¬ 
tio  patefaciat :  operae  fore  pretium  exifti- 
mavi ,  fi  eandem  accuratiori  perfequerer 
animadverfione ,  &  in  commentariolum 
coniicerem ,  inter  folemnia  academicarum 
Piflertationum  fpecimina  locum  adeptu¬ 
rum.  Explicata  ergo  fronte ,  le&ores, 
&  exporreao  ferenoque  vultu  intuemini 
hanc,  quam  vobis  obverto ,  frontem,  va¬ 
riam 

***)  Aul  gellii  NoB.Attic*  Libr. XVIII.  Gap. XII, 


plerasque  etiam ,  quae  fuper 
partes.  Quotumquemque 
tium  putabimus  futurum. 

riam  morborum  indolem  variumque  fla¬ 
tum  interpretaturam.  Quae  fi  minus  vo¬ 
bis  arriferit ,  non  ego  ita  perfrictae  fum 
frontis ,  ut  qualibuscunque  his  meis  pagi¬ 
nis  veftros  plaufus,  veftramque  anxie  eblan¬ 
diar  adfenfionem.  In  litteraria  enim  re 
publica  prorfus  libera  effe  fuffragia  fcimus, 
&  hanc  veniam  petimusque,  damusque  vi- 
ciffim.  Satis  nobis  erit,  ut  in  omnibus 
conatibus  noftris,  ita  &  in  quantulocunque 
hoc  labore  propitium  atque  auxiliare  ha- 
buifle  numen. 


$-  I- 


Frontem  morborum  interpretem  imprae- 
^  fentiarum  producturi,  Facere  non  pos- 
f  fumus,  quin,  quod  nulla  fine  conveni¬ 
entibus  idoneisque  fignis  efie  poteft 
cuiuspiam  rei  interpretatio,  ftatim  in 
Differtationis  huius  limine  explicate  demonftremus, 
deprehendi  omnino  in  fronte  eiusmodi  figna,  quae, 
five  ex  externis  huiusce  partis  mutationibus  con- 
fpicuis  atque  manifeftis,  five  ex  internis  reconditis- 
que,  &  ipfius  aegroti  ienfu  cognitis,  a  Medico  fue¬ 
rint  intelle&a,  non  praefentis  folum,  fed  futuri  quo¬ 
que  praeteritique  morbi  variam  rationem  atque  in¬ 
dolem  declarare  poliunt.  Ea  fcilicet  lingularum 
*  '  corpo- 

corporis  noftri  partium  eft  condicio,  is  ftatus,  ut,  vi 
dogmatum  phyfiologicorum,  ad  peculiares  quas¬ 
dam  deftinatae  fine  atque  fabricatae  a&iones ;  quae, 
quocunque  demum  fuccefferint  modo,  fi  fenluum 
cognitioni  patent,  phaenomena  fiunt,  qualicunque 
cum  totius  corporis,  tum  quarundam  partium  fin- 
gulatim,  flatui  infervientia  fignificando ,  quemad¬ 
modum  amplius  Semiologorum  docent  praecepta. 
Atqui  vero  huius  generis  adparitiones,  quas  Philo- 
fophi  dicunt,  hoc  eft,  mutationes  fenfuum  ope  per¬ 
ceptae,  &  quameunque  corporis  humani  conditio¬ 
nem  declarantes ,  figna  medica  appellantur.  Quam 
ob  rem  quum  &  frons  fuas ,  fingulariter  ipfi  dela¬ 
tas,  habeat  aftiones,  omnisque  affcio  fine  eiusdem 
partis,  a  qua  efficitur  ,  mutatione  fieri  nequeat; 
hae  vero  ipfae  mutationes,  teftante  experientia, 
faepenumero  tam  aliorum,  attenti  inprimis  harum- 
que  rerum  curiofi  Medici,  quam  ipfius  aegroti  fen- 
fibus  cognofcantur  manifeftenturque :  aperte  pro- 
fetlo  fequi  exinde  arbitramur,  ut  &  ipfa  frons  ali¬ 
quid  medicorum  offerat  fignorum. 

§-  II- 

Verum  enim  vero  licet  fingularum,  ut  diximus 
(§.I.),  corporis  noftri  partium  certae  fint  atque  de¬ 
finitae  afliones :  tantum  tamen  abeft,  ut  vel  ulla  ea- 
rundem  partium  a  ceteris  plane  fit  feparata  atque  - 
feiunfta ,  ut  potius  omnes  fingulaeque  perpetuo 
confenfu  atque  coniun£tione  inter  fe  fint  unitae. 
Quae  mirabilis  confenfio,  non  ad  vicinas  folum  & 

B  conti- 


10 


Differt  at  io  in  auguralis  medica , 

contiguas ,  fed  remotiores  quoque  partes  pertin¬ 
gens,  per  Phyfiologorum  demonftrata,  nullis  aliis 
obtinetur  confervaturque  rationibus,  nifi  per  ipfam 
peculiarem  corporis  noftri  omnium  que  partium 
ftrufturam,  omnes  quippe,  quotquot  exibant,  has 
partes  arftis  contintiisque  vaforum  nervorumque, 
vinculis  conneflentem  colligantemque.  Quum  igi¬ 
tur  frons  etiam  quaedam  corporis  pars  fit,  adeoque 
ipfi  mutua  cum  reliquis  partibus  intercedat  coniun- 
£bio  ,  multarum  maximarumque  mutationum,  hic 
loci  interdum  obfervabilium,  mater:  noftri  pluri¬ 
mum  intereft  inftituti ,  ut  deinde  infra  eo  amplio¬ 
rem  purioremque  hauriendorum  fignorum  ,  ad 
frontis  indicia  pertinentium  ,  habeamus  fontem, 
pauca  quaedam  de  huiusce  partis  ftruftura  &  cum 
ceteris  partibus  nexu  ad  Anatomicorum  demonftra- 
ta  perfequi,  &  praecipue  accuratae  vaforum  nervo- 
rumque  vacare  defcriptioni ;  anteaquam  varias  in* 
hac  parte  obvias  mutationes  figillatim  expediamus, 
iisdemque,  utftgnis,  ad  praevidendos  diiudicandos- 
que  morbos  utamur. 

§.  III. 

Primam  omnino  fibi  impendi  operam  poftulat 
illud  ftabile  atque  firmum  totius ,  quae  in  fronte 
fpefbatur,  formae  fundamentum,  os  nimirum,  quod 
Anatomici  appellant,  frontale.  Quum  vero,  iisdem 
docentibus,  fola  prior  atque  anterior  huiusce  offis 
portio  illam  ipfam  faciei  partem,  de  qua  in  praefenti 
difputamus,  potiffimum  formet,  reliquis  portioni- 

bus  ad  effingendam  praecipue  calvariam  accedenti¬ 
bus:  tantum  abeft,  ut  univerfi  huius  offis  ftruQu- 
ram  expedire  noftri  interfit  inftituti,  ut  potius,  quae 
in  antrorfum  prominentis  eiusdem  partis  fabrica 
notanda  funt,  fola  noftro  egeant  ftilo.  Scilicet  haec 
anterior  portio,  fi  Ipe&etur  extrinfecus,  gcneratim 
convexa  eft  atque  arcuata:  utrimque  autem  in  fin* 
gulares  definit  arcus  fuperciliares,  fatis  firmos,  qui 
partim  extrorfum  deorfumque  producti  craffo  & 
lubacuto  fine  iugalia  fufcipiunt  offa,  partim  intror- 
fum ,  prope  nafum ,  teneriores  obtufioresque  eva¬ 
dunt,  ofliumque  maxillarium  fuperiorum  proceffi- 
bus  iunguntur,  hacque  ratione  fuperne  &  in  lateri¬ 
bus  ex  parte  oculorum  lacunaria  circumfcribunt. 
Hinc  ab  horum  arcuum  margine  retrorfum  binae 
progrediuntur  laminae  pertenues  atque  incurvae, 
fiiTura  oblonga  lataque  divifae,  &  prope  ipfam  de- 
nuo  in  duas  lingulares  diflinfitae  lamellas,  maximam 
partem  ipforum  lacunarium  oculariorum  conftitu- 
entes.  Diftis  praeterea  ambobus  arcubus  interia- 
cet  quaedam  offis  huius  frontalis  portio,  glabellam 
vulgo  dicunt,  parum  eminens  atque  deorfum  ver¬ 
gens,  tenuis  &  inferne  coarflata,  quae  narium  offi- 
cula  feptumque  attingit. 

§.  IY. 

Internae  autem  huius  anterioris,  quam  defcri- 
pfimus,  partis  (§.III.)  fuperficiei  utrobique  impres- 
fae  funt  duae  amplae,  pofterioribus  tamen  retroque 
fitis  minores ,  fcrobes,  quas  in  media  frontis  regio- 

B  2  ne 

ne  partim  imo  loco  magna  illa,  iamque  ante  memo¬ 
rata  (§.  cit.) ,  firtura ,  os  cribriforme  complectens, 
partim  coecum,  quod  Anatomici  vocarunt,  fora¬ 
men,  partim  denique  eminentia  quaedam  dividit, 
acuto  praedita  margine ,  &  verfus  lagittalem  futu¬ 
ram  exporreCta.  Media  vero  huius  odis  parte,  cui 
glabellae S nomen  eft  (§.  cit.),  ambae ,  quae  ipfam  os- 
ieam  formant  compagem  ,  laminae  utrinque  didu¬ 
cuntur,  atque  hic  &  refta  furfum ,  &  in  utrumque 
latus  usque  ad  eminentem  arcuum  fuperciliarium 
partem  unus  efficiunt  frontales,  inaequalis  incon- 
ftantisque  figurae  atque  amplitudinis,  ampliffimos 
tamen  prope  nares,  ibique  in  anteriorem  quandam 
offis  papyracei  cavernulam  hiantes  a).  Atque  hos 
linus  undique  invertit  intrinfecus  membrana  quae¬ 
dam  mollis,  vafculofa  atque  pulpofa,  ab  inventore 
nomen  trahens,  vulgoque  pituitaria  schneideri 
appellata  ,  his  in  finubus  tenuior ,  quam  in  fepto, 
iplaque  nafi  caverna.  Quam  quia  tenuiffimi  vafo- 
rum  nervorumque  perreptant  ramuli ,  petiorum  in¬ 
ternorum  fignorum ,  quae  tacito  fenfu  in  fronte 

ipfi 

g)  Opportunum  tamen  erit  le&oribus,  ut  de  frontis  fTgnis 
medicis  difputanda  adhuc  enodatius  intelligant,  ex  opti¬ 
mis  rei  anatomicae  feriptoribus  repetere  fimul,  quae  ad 
fubtiliorem  huius  partis  fabricae  faciunt  cognitionem. 
Quo  nomine  de  ipfa  offea  ftru&ura  ante  omnes  conferri 
meretur  Bernbard. Siegfried  albinvs  de  offihus  corporis 
humani,  Lugd.  Jiat.  1726.  in  %v,  &  Celeberrimus  nofter 
Philippus  Adolphus  doehmebts  in  Injlitutioni//us  ofieolo- 
ficis, Halae  175 1.  in  8-  ut  Palfiniams,  Neslittianos,  Tari - 
manos,  Multerianos ,  aliorumque  labores  omittamus. 

Ipfi  aegroto  varias  indicant  manifeftantque  adfe- 
ftiones,  primarii  fontes:  de  his  protinus  diiputabi- 
mus  plura.  Externam  denique  fuperficiem  fron¬ 
tis,  quae  faciei  pars  eft,  praeter  communia,  ut  vo¬ 
cari  folent,  integumenta,  duo  ambiunt  teguntque 
mufculi ,  admodum  tenues,  ex  inferiori  offis  fronta¬ 
lis  margine,  ad  nafi  radicem,  orti,  atque  inde  utrin- 
que  paullulum  oblique  adfcendentes,  a  fede  fronta¬ 
les,  ab  officio  vero,  cui  praefurit,  corrugator  es  vo¬ 
cati  b). 

§.  V. 

Quas  vero  modo  exp afuimus  (§.III.IV.),  par¬ 
tes  nunc  quoque  ad  eas  rationes  ,  quibus  per  vafa 
nervosque  reliquis  conne&untur  partibus,  expedi¬ 
endae  funt  aeque  enodandae.  Ordiamur  ergo  a  va- 
Iculis.  Arteriolarum ,  quae  huc  deferuntur,  ma¬ 
gna  vis  eft,  podlfimum  ex  arteria  carotide,  velut  e 
communi  ftirpe,  emifia.  Hic  enim  videas  eviden- 
tiores  huius  canalis  arteriofi  ramos,  maxillarem  in¬ 
ternam,  ophthalmicam  ,  palatinam  ,  nafaiesque  fin- 
gulas  arteriolas  nuinerofis  furculis  in  haec  cava  lo¬ 
ca  penetrantes.  Omnium  vero  maxime  infraorbi¬ 
talis  furculus  adit  finus  (§.  IV.),  ibique  in  membra¬ 
nam  diftribuitur  Schneiderianam.  At  exterior  ilia 

B  3  mufeu- 

h)  Difcepcari  adhuc  varia  Inter  Anatomicos  de  his  mufculis, 
bene  novimus :  fed  brevitatis  gratia  remittendi  funt  a  no¬ 
bis  le&ores  ad  huius  generis  feriptores  ;  e  quibus  qui 
huc  vel  maxime  faciunt,  inllar  omnium  efie  poteft  Cele¬ 
berrimus  Augnft.  Frid.  walthf.r,  in  Teneriorum  mufeu - 
lorum  Amiterne ,  Lipfiae,  1731.  in  lucem  emiffa» 

mufculofa  frontis  pars  (§.  cit.)  parcim  ab  externa 
maxillari,  partim  a  temporali,  utraque  carotidis  ex¬ 
ternae  progenie,  arteriolas  accipit.  Quippe  haec, 
iugale  fupergrefia  os,  &  dehinc  in  tres  diviia  ra¬ 
mos,  cum  nonnullos  medii  furculos,  tam  anterio¬ 
rem  totum,  frontalem  ideo  diOrum,  mufculo  co¬ 
gnomini  inferie;  quo  cum  coniungitur  ibidem  an¬ 
gularis  arteriola ,  quae  nimirum  idi  externae  ma¬ 
xillari  debetur.  Utrobique  autem,  tam  intrinfecus, 
quam  extrinfecus,  fficiae  huius  itineris  funt  venae, 
quarum  hae  quidem  externae  itidem  partim  in  ve¬ 
nam  maxillarem  externam,  iugulari  anteriori  con¬ 
tinuam,  partim  in  temporalem,  poderioris  iugula- 
ris  ramum,  delabuntur ;  idis  vero  internis,  quae 
arteriis  paullo  deprehenduntur  obfcuriores,  velut 
commune  datum  ed  receptaculum,  plexus  nempe 
in  mufculo  pterygoideo  externo  praeiens,  in  quem 
coeunt,  &  cum  ipfis  durae  meningis  finubus  fan- 
guinem  fuum  venofum  communicant ,  tandemque 
coniunftim  in  externum  iugularis  internae  ramum 
colliguntur  c). 

§.  VI. 

At  infignis  quoque  nervorum,  ed  numerus, 
qui  efficiendae  huius  partis  cum  reliquis,  praeiertim 
contiguis  atque  vicinis ,  coniunOrioni  fingulariter 
praefunt  (§.  II.  V.).  Quos  varie  atque  infinite  divi- 

fos 

c)  His  non  infruduofe  conferentur  Illuftris  Alberti  de  hal- 
ler  Not.  ad  Praelect.  Bocrhaav.  Toni. IV.  CCCCXCIV. 
not.  c),  &  Clariflimi  quondam  Itifii Godofr.  gunxii  Com¬ 
mentatio  de  arteria  maxillari  interna. 

fos  ipfi  interni  offis  frontalis  fimis,  iftisque  inhaerens 
membrana  pituitaria  fufcipiunc  ,  in  praefenti  non 
perfequimur,  quod  eosdern  nuperrime  ab  Illuftri 
praeside,  quoad  noftra  quoque  intereft,  accura¬ 
te  novimus  defcriptos  d) :  fd  faltem  monituri, omnes 
hos  nervos  aut  a  primo,  quod  olfaflorium  vulgo 
dicunt,  pare,  aut  a  quinto  illo  inveftigatu  longe  dif¬ 
ficillimo  efie  propagatos.  At  externam,  quae  con- 
lpicua  eft,  frontem  etiam  plurimi  ineunt  nervi, cum 
a  quinto,  quod  iam  memoravimus,  cerebri  pare, 
tum  afeptimo,  quod  acufticum  eft,  tum  a  cervicali 
primo  dedufli.  Scilicet  fuperior  quinti  paris  ra¬ 
mus,  orbitarius,  itemque  ophthalmicus  diftus,  par- 
tim  fuperne  furculum  edit  fuperciliarem,  dehinc 
frontalem  vocatum ,  qui ,  penetratis  plurimis  ad 
oculum  pertinentibus  partibus,  tandem  maxima  liii 
portione  in  vicinum  frontalem  diflribuitur  mufcu- 
lum,  partim  ab  exteriori  ramo,  cui  lacrymali  no¬ 
men  eft,  ad  eandem  partem  nonnulla  edit  filamenta. 
Acuftici  vero  nervi  durus,  quem  Anatomici  vocant, 
ramus,  per  parotidem,ad  latus  proceffus  ftiliformis, 
transgrefius,  fuperioribus  fuis  lurculis  frontem  adit 
&  cutaneus,  &  mufcularis,  ibidemque  cum  diverfis 
dicti  quinti  nervi  ramulis  anaftomofes  agit  nume¬ 
ro  (as.  Primum  denique  par  cervicale  pofteriorem 
infignem  ramum  per  aliquot  colli,  humeri,  capitis¬ 
que  mufculos  furfum  mittit,  cuius  demum  aliquis 

fubfe- 

d)  In  Bifert.  de  morborum  Jignis ,  quae  a  naribus  defemnn- 
tury  hic  loci  anno  1754.  publice  ventikra  §.  V. 


1 6  Differ  tat  io  in  auguralis  medica , 

fubfecivus  ramulus  in  fupra  defcriptum  mufculum 
delinit  frontalem  e ). 

§.  VII. 

Atqui  nunc  intelligere  vos  arbitror,  le3:ores, 
nemini  oportere  effe  mirum,  fi  interdum  vel  gra- 
viffimorum  quorundam  adfe&uum  frons  deprehen- 
fa  fuerit  index  atque  interpres.  Quodfi  enim  ante 
commemoratos  fpe&emus  nervos  (§.  VI.) >  firmiffi- 
mis  coniunfhionis  confenfusque  vinculis  frontem 
cum  fingulis  reliquis  partibus  animadvertemus  co¬ 
pulatam.  Omnis  enim  ifte ,  qui  in  frontem  impli¬ 
catur,  nervoforum  ramulorum  apparatus  cum  pri¬ 
mariis  reliquis  univerfi  corporis  humani  nervis  con- 
iuriftus  eft.  Quod  ne  temere  me  adfirmafie  exifti- 
mes ,  folum  nominafie  fufficiat  intercoftalem  ner¬ 
vum  f),  intercoftalem  inquam,  ob  ampliffimam  co¬ 
gnationem  faepenumero  magni  cognomine  infigni- 
tum  g)  ,  &  vel  ipfo  infinitorum  graviflimorumque 
dolorum,  aliarumque  vehementilfimarum  adfectio- 
num  ortu  infamem.  Taceo  ad  haec  omnium  arte¬ 
riolarum  frontalium  originem,  carotidem  (§.V.),  e 
maximo  ampliffimoque  omnium  vafculorum  arte- 

riofo- 

e )  Multum  afferetur  lucis  hic  difputatis,  fi  evolvatur  confi- 
derateque  legatur  eximia  ClarifT.  loann.  Frider.  mekelii 
Differt»  de  nervo  quinti  p^r/j,Goetting.  1748-  Inde  enim 
intelligi  poteft,  quanta  huic  nervo  cum  temporalibus,  oph¬ 
thalmicis,  duro,  intercofiali,  aliisque  interfit  coniun&io. 

f)  Conferatur  Scholion  antecedens. 

g)  Videatur  e.  g.  eschenbachs  anatomifebe  Befcbreilung 
des  menfcblichen  Koerpers ,  §.  1 3^0. 

rioforum  canale,  cui  aortae  nomen  eft,  proxime 
effe  oriundam.  Taceo  quoque,  venas  per  frontem 
diffipatas  (§.  cit.)  (ingulas  velut  in  commune  quod* 
'dam  capaxque  relabi  revertique  diverticulum,  Ju¬ 
gularem  nimirum  venam,  amplam  illam  atque  prin¬ 
cipem  fubclaviae  venae,  in  ipfum  maximum  omnis 
venofi  (anguinis  receptaculum  defcendentis,  propa¬ 
ginem. 

§.  VIII. 

Animadvertendarum  ergo  qualiumcunque 
mutationum  in  fronte  accidentium,  &  capiendo¬ 
rum  exinde  (ignorum  (§.I.II.)  curiofum  Medicum 
partim  ad  ea,  quae  in  externa  fronte  apparent  at¬ 
que  in  confpe&u  proponuntur,  confiderate  atten¬ 
dere  ,  partim  ea ,  quae  intrinfecus  contingunt,  & 
ipfius  aegroti  fenfu  percipiuntur,  accurate  exqui¬ 
rere  atque  indagare  oportet.  De  quibus  ut  eo  ex- 
aftius  ad  leftores  difputare  poffimus  noftros,  qua¬ 
lescunque  has  frontis  commutationes,  a  naturali  in¬ 
dole  atque  ordine  recedentes,  ad  certa  quaedam  at¬ 
que  lingularia  reducemus  capita,  atque  ab  his  dein¬ 
de  (igillatim  idoneas  capiemus  indicationes.  Quae 
fit  naturalis  frontis  fpecies,  quis  color,  quaeque 
aflio,  nemo  non  novit.  Haec  ergo  omnia,  (ifecus 
fuerint,  ad  huius  generis  mutationes,  (ignis Medico 
edendis  qpportunas,  iure  meritoque  erunt  referen¬ 
da.  Quorum  (ingulorum  quadruplex  omnino  con- 
ftituendum  videtur  genus:  primum ,  quod  turba¬ 
tam  perverfamque  liberam  mufculorum  frontalium 
fuperieftaeque  cutis  a  Odonem ,  atque  hinc  impedi- 

C  tum 

tum  voluntarium  frontis  motum  complectatur;  ab 
tenm\  quod  diverfum  frontis  colorem,  a  naturali, 
qui  cuique  proprius  eft  &  peculiaris  ,  feiunbum,  & 
cum  eo  plerumque  convenientem  varium  caloris, 
in  eadem  parte  praefentis,  gradum  complebatur; 
tertium ,  cui  varii  generis  tumores  exulcerationes¬ 
que,  frontem  haud  raro  occupantes,  fubfint;  quar¬ 
tum  denique,  quo  qualiscunque  infolitus,  minusque 
naturalis  fenfus,  tam  extrinfeciis,  quam  in  ipfa  inte¬ 
rituri  frontis  compage  obfervabilis,  contineatur. 


§.  IX. 

Trimum  ergo  horum  vitiorum  genus  (§.VIIL), 
quod  in  naturali  mufculonim  frontis  aut  fuperin- 
dubae  curis  motu  libero  quomodocimque  impedi¬ 
to  aut  corrupto  verfatur,  ob  illaetabilis  ominis  gra¬ 
vitatem  primo  fibi  vindicat  loco  frontem,  inprimis 
ipfitis  cutem,  contrabam,  rigentem,  aridam  &  veluc 
exfuccam.  Quodfi  enim  &  reliquos,  qui  eiusdem 
potiffimum  effe  folent  comites,  intellexeris  adfebus, 
collapfa  nempe  &  extenuata  tempora,  oculos  cavos 
&  velut 'in  lacunaribus  fuis  reconditos,  aures  frigi¬ 
das,  contrabas,  &  infima  loborum  parte  inverlas* 
acutum  nafum ,  &  colorem  denique  totius  faciei 
pallidum ,  aut  lividum  &  nigricantem  velutque 
plumbeum:  contueri  te  oportet  ipfam  perfebam 
&  exqeifiriffimis  dubam  lineis  faciem  Hippocrati- 
eam ,  famofiffimtirn  illud  &  adfpebu  longe  m itera¬ 
bile  mortis  omen  proxime  imminentis;  cuius  for¬ 
mam  iple  optimus  hic  fenex  Medicorumque  prin¬ 
ceps 

ceps  h )  in  eximiis  fuis  feriptis  primus  adumbravit. 
Quod  illaetabile  praefagium  eo  certius  de  funefto 
hoc  teftabimr  eventu ,  (i  in  trifti  hac  atque  mileran- 
da  facie  frons  fimul  frigido  maduerit  fudore,  omnis- 
que  oculorum  evanuerit  vivacitas:  contra  ea  vero  a 
recuperandae  (alutis  fpe  prorfus  animum  abducere 
vetat  eadem  frons,  li  fubtepido  irrigata  fuerit  ma¬ 
dore,  fuperftite  fimul  adhuc  vivido  vitalique  oculo¬ 
rum  fulgore  i).  Scilicet  haec  pofterior  facies  fae- 
penumero  vehementiffimos  graviffimosque  animi 
motus,  nimiam  longamque  inediam  ,  diuturna  per¬ 
vigilia  ,  frequentiores  continuasque  alvi  fluxiones, 
aliasque  huius  generis  corpus  noftrum  fumme  ener¬ 
vantes  adfeftiones  infequi  folet  :  ifta  vero  prior 
contagio  quodam  maligno  peftilentive,  itemque  ve¬ 
neno  corruptis,  nec  non  extrema  tabe  adfeffis  de¬ 
prehenditur  familiaris.  Quo  nomine  utramque 
hanc  faciem,  adeoque  &  frontem,  utpote  haud 
ignobilem  ipfius  partem,  non  inter  prognoftica  fo- 

C  2  lum, 


b)  In  Praenotion.  Se£l.  IT.  p.448.  Tom.I.  Edit,  van  derLin- 
den,  quibuscum  opportune  conferri  poterunt  Chriftiani 
lan  g  11  facies  Hippocratica  levi  penicillo  adumbrata^  Lipf 
1651.  &  Iiluftris  praes idis  Fundamenta  Semiologiae  me - 
dicae ,  Part.  I.  Cap.  VII.  §.  VII. 

f)  Cave  tamen,  exiftimes,  vivaces  faciei  cuiusdam  Hippocra- 
ticae  oculos  femper  futurae  convalefcentiae  certos  efle  in¬ 
dices  :  quandoquidem  admodum  nuper  feminam  vidi¬ 
mus,  fumma  confecfam  macie,  atque  huius  Hippocra  ticae, 
imaginis  genuinum  exemplar,  nihilo  tamen  minus  ad  ex¬ 
tremum  vitae  halitum  yivido  oculorum  fulgore  non  de¬ 
dituram. 

lum,  quae  expofuimus  modo,  fed  anamneftica  quo¬ 
que,  ut  Semiologi  loquuntur,  praeteritumaue  ae¬ 
grotantis  ftatum  declarantia  ligna  iure  meritoque 
referemus. 

§.  X. 

Sed  aliud  interdum,  licet  non  adeo  frequens 
huiusce  vitii,  voluntariam  frontis  motionem  luflia- 
minantis  (§.IX.),  animadvertitur  exemplum.  For¬ 
midabile  enim  fpasmodicorum  adfeftuum  genus 
nonnunquam  etiam  in  frontem  incidit,  eandemque 
variis  modis  eonftringit,  diftendit  atque  corrugat. 
Cuius  rei  ut  fingtilare  adiiciatur  exemplum,  notare 
lubet  hoc  loco  illam  interdum  obfervabilem  faciei 
mutationem  formationemque,  fubqua,  contrafHs 
valideque  adduftis  temporum  mandibulorumque  - 
mufculis,  frontales  fimul  mufculi  vehementer  dis¬ 
torquentur  atque  corripiuntur,  ut  in  innumeras 
variasque  fuperdoftam  cutim  convolvant  compli- 
centque  rugas.  Quibus  adeo  ex  fignis  facile  intel* 
liges,  deprehendi  hic  grave  illud  fpasmorum  genus, 
quod  in  Icholis  medicis  trismon  appellant.  Con- 
fulto  hic  tacemus,  ne,  dum  omnia,  &  ex  his  quae¬ 
dam  fatis  nota,  fufius  perfequeremur,  leftoribus  fia¬ 
mus  molefti,  paene  in  ceteris  omnibus  fpaflicarum, 
faltem  univerfalium,  adfeftionum  generibus  etiam 
fronti  aliquid  accidere  mutationis  ;  unde  colligi 
potefi,  quod  etiam  frontis  infpetfio,  reliquis  indi¬ 
ciis  non  negleftis,  ad  crudeledioc  morborum  genus 
cognofcendum  &  a  ceteris  interftinguendum  mini¬ 
me  fit  infru&uofa. 

§.  XI. 

§•  XI. 

Verum  enim  vero  ipforum  horum ,  de  quibus 
egimus  modo  (§.  IX.  X.),  phaenomenorum  alia  at¬ 
que  di verfa  in  quibusdam  morbis  elfe  folet  iudica- 
tio,  prout  i  piam  aut  lingularis  quaedam  atque  pri¬ 
vata  corporis  confiitutio,  aut  peculiares  quidam  de¬ 
finiunt  morbi.  Cuius  utriusque  momenti  intuitu 
femper  Medicum  in  indiciis  lingularium  morborum 
ferendis  cautum  effe  oportet  atque  circumlpe&um. 
Ergo  hominem,  cui  natura  &  difficilem  morofum- 
que  vultum,  frontemque  Catonianam  &  multis  in¬ 
aequalem  rugis  concelfit ,  noli  ftatim  in  gravioribus 
acutisque  morbis,  hoc  qualicunque  commotus  li¬ 
gno,  propinquae  morti  aeftimare  deftinatum.  In 
morbis  enim,  fi  Hippocratem  k)  audire  non  pi¬ 
get,  fic  infiituenda  eji  faciei  confideratio ,  ut  intelhgas , 
fitne  ififa  bene  valentium  &  fui  fimilis,  nec  ne?  Haec 
enim  optima  indicanda  eji .  Singularis  autem  omi¬ 
nis  in  quibusdam  peculiaribus  morbis  huiusmodi 
complicata  atque  caperata  frons  effe  oblervatur. 
In  acutis  enim  malignique  moris  febribus,  praefer- 
tfm  ubi  iulto  maior  fanguinis  copia  inhaeferit  valis, 
licet  optimus  vividusque  faciei  fuerit  color,  fi  tor¬ 
vus  infuper  deprehenditur  adfpeflus  &  frons  con- 
traQra,  praecipiente  Coo  noftro  IJ  >  imminentem 

phre* 

K)  In  Praenotion.  Se£L  II.  p.  448.  Edit.  cit.  itemque  Claudius 
gaienvs  in  Commentar.  1.  in  Hippocratis  Praefa g.  £20. 
&  de  Arte  curat.  Libr.  I.  Gap.  II. 

I)  In  Coae  is  Praenotion .  Se££  II.  p.  540.  &  Praedi  flor.  Libr.  I. 

C  3 

phrenitidem  praefagito ;  nili  quidem ,  ut  noftra  no- 
'  bis  aliquoties  conftitit.  obier variane,  fua  (ponte,  aut 
ad  moremDn.  allion, artis  exercitio  hic  loci  quon¬ 
dam  celeberrimi  Medici,  arte  excitato  (anguinis  e 
naribus  profluvio  phrenitica  adfectio  antea,  quam 
accederet,  fuerit  foluta.  Neque  in  hypochondria¬ 
cis  hy fleri cisque,  quae  nunquam  non  animadverti 
folet,  frons  torva  atque  contrafta  ,  &  ad  haec  (ii- 
dore  frigido,  peffimo  hoc  ceteroquin  omine  (§.  IX.), . 
faepe  madida,  formidabilis  (igni  nomen  meretur. 
Generatim  enim  plerisque  cum  adverfa  valetudine 
confli&antibus ,  &  praefertim  chronica  patientibus 
mala,  v.  c.  praeter  difios  hypochondriacos  hyfteri- 
casque,  haemorrhoidariis  ,  (plenis  hepatisque  labe 
adfeftis,  fcorbuticis,  melancholicis,  aut  qualibus- 
cunque  frequentibus  &  diuturnis  dolorum  crucia¬ 
tibus  vexatis,  frons  auftera  minusque  explicata  efle 
folet  ?n). 

§.  XII. 

Venio  nunc  ad  alterum  viriolarum  mutatio¬ 
num,  in  fronte  confpicuarum,  genus  (§.  VIII.),  colo¬ 
ris  nimirum  cftlorisquQ,  quippe  admodum,  ut  expe¬ 
rientia  teftatur,  inter  fe  confenticntium ,  a  naturali 
indole  ftatuque  aberrationes  compleftens ,  capien- 
disque  variis  morborum  indiciis  infigniter  accom- 

moda- 

SeB.  VI.  p.475.  Edit.  cir.  cui  addatur  Io.  Conrad.v\RCHV- 

s  e  n  in  Collectis  Medicinae  Praeficae  generalis IX.  §>  2. 
p.  3  54.  Edit.  Amflelod.  1715. 

m)  Conferatur '-Illuftris  Ioann.  ivnckeri  Con/peffus  Patho- 
Iphias  &  Ssmiologiae}  pag.  599. 

modatum.  Cuius  utriusque  adfe&ionis  duae  gene¬ 
rarim  ftatui  poftunt  modi,  cum,  coloris  intuitu ,  pal- 
lor  cum  adfinibus  coloribus,  livore  atque  lurore,  & 
rubor;  tum,  caloris  ratione  habita,  aedus  &  frigus: 
quare  &  nobis  per  partes  eundum  eft,  figna  medica 
ad  coloris  calorisque  gradus  e  fronte  definituris. 
Atqui  hoc  loco  praetermittere  nobis  liceat  illas  ab¬ 
unde  fatis  iam  notas  fubitaneas  in  fronte  coloris  ca¬ 
lorisque  vicifiitudines  ,  in  quas  impetuofae  atque 
turbulentae  cuiuscunque  generis  animi  perturba¬ 
tiones  abfolutum  habent  imperium,  ideo  tamen  ne¬ 
quaquam  negligendas  aut  a  Medico  incuriofe  prae- 
tervidendas,  quod  ipfarum  non  folum  in  efficiendis, 
aut  pervertendis  mutandisque  plurimis  morbis  k- 
tiffima  eft  poteftas,  fed  hoc  quoque  nomine  earun- 
dem  in  cognofcendo  cuiuslibet  corporis  noftri  ad- 
fe£tus  ftatu,  caufa,  atque  eventu  maximus  plerum¬ 
que  &  eximius  animadvertitur  ufus.  Noftri  autem 
in  praefenti  commentatione  potius  intereft  inftituti, 
ad  ea,  quae  conftans  aut  per  infigne  quoddam  tem¬ 
poris  intervallum  perdurans  coloris  calorisque  in 
fronte  permutatio  docet,  attendiffe  figna. 

§,  XIII. 

Primo  ergo,  quae  pallenti  (§.  XII.)  in  morbis 
ftatuenda  fit  aeftimatio,  paucis  definiemus.  Quem 
frontis  colorem  fi,  ad  expediendam  inprimis  mor¬ 
borum,  caufFarumque  illos  efficientium,  diagnofin, 
lingulari  ter  fpeftemus,  generatim  exinde  difcimus} 
in  iiiperioribus  his  atque  externis  capitis  locis  de- 

prehen- 

prehendi  tunc  aut  fpasmodicam  quandam,  ut  Medi¬ 
cis  di£ba  eft,  contrafHonem  conitrictionemque,  at¬ 
que  hinc  producam  lentiorem  impeditioremque 
fanguinis  per  minima  fua  vafcula  progreffionem,  vel 
iplam  iam  exorfam  in  iisdem  canaliculis  globulo¬ 
rum  (anguineorum  immobilitatem,  vulgo  in  fcholis 
medicis  ftagnationem  appellatam  ,  aut  infignem  va- 
fculorum,  a  deficiente  iufta  neceftariaque  vitalis  (an¬ 
guinei  liquoris  copia  ortam,  inanitatem.  Quo  pal¬ 
lido  colore  infefta  frons  quoniam  plerumque  & 
frigida  deprehenditur,  easdem  malas  corporis  noftri 
exinde  quoque  colligere  licet  adfefftiones.  Quid 
vero  fpeciatim  huiusmodi  vitiofa  coloris  calorisque 
indoles,  fronti  accidens,  in  morbis  fingulatim  mani- 
feftet,  difputabimus  nunc  porro. 

§.  XIV. 

Scilicet  in  ampliffimo  illo  febrium  genere 
haud  levia  tam  diagnofeos  quam  praefagii  iudicia 
e  pallente  frigidaque  fronte  (§.  XIII.)  poffumus  ve¬ 
nari.  In  intermittentium  enim  clafte  cum  univer- 
fo  reliquo  corpore  frons  quoque  infigniter  pallet 
atque  riget,  dum  febris  futura. eft  acceifio,  aut  iam 
ipfe  febrilis  adeft  horror.  Contra  ea  vero  acutae 
febres,  cum  ab  exanthematico  contagio,  tum  ab  in¬ 
ternis  fanguineis  ferofisve  fubortae  incendiis,  mi¬ 
nus  laetabilem,  (altem  dubium  habiturae  exiftiman- 
tur  eventum,  fi  una  cum  ceteris  partibus  a  frigore 
&  fubrigida  contra&ione  velut  extenuata  fuerit 
frons,  atque  a  pallore,  aut,  qui  peioris  ftatus  eft  in¬ 
dex,  livore  decolor  fit  fa£ta.  Quippe  qui  detefta- 

bilis 

bilis  frontis  color  Hippocraticae  quoque,  quam  fu- 
pra(§.IX.)  levi  adumbravimus  penicillo,  inducitur 
faciei,  atque  ad  haec,  fi  magis  adhuc  nigruerit,  ex 
lingulari  Chinenfium ,  accuradffimorum  ceteroqui 
Semiologorum  obfervatione  n),  intra  biduum  fuo 
aegrotum  defuncturum  fato  certiffime  praedicit. 

§.  XV. 

Conferentes  autem  frontis  pallorem  omnibus 
fingulisque  fanguinis  profluviis,  variam  hic  &  omni¬ 
no  inter  fe  diverfam  deprehendimus  iudicationem. 
Huius  enim  intuitu  pallida  frons  mox  inter  anamne- 
ftica ,  mox  inter  diagnoftica  militat  figna.  Illius 
enim  indicii  refpeftu  facile  ab  huiusmodi  deprava¬ 
to  frontis  colore  proxime  praegrefias  nimias  quo- 
modocunque  facias  fanguinis  auguraberis  effufio- 
nes;  memor  caudarum  illarum,  ad  quas  retulimus 
antea  frontis  pallorem  (§.  XIII.).  Horum  autem, 
diagnofticorum  nimirum  fignorum ,  loco  erit  hic 
color,  fi  exinde,  ut  per  modo  memoratas  caufias  li¬ 
cet  decetque ,  minus  expeditos  ordinatosque  na¬ 
turalium  haemorrhagiarum  iudicaveris  fuccefiiis. 
Omittam  in  praefenti  plerosque  reliquos  chronicos 
adfechis,  potiffimnm  cum  fpasmorum  generi  fubia- 
centes,  tum  a  qualicunque  vifcerum  labe,  vitiataque 
inde  humorum  indole  corruptaque  mixtione  ori¬ 
undos  ,  utpote  raro  vividum  in  fronte  praemon- 

D  ftran- 

«)  Conferatur  hac  de  re  Andreae  cleyeri  Specimen  medi - 
.  cime  Sinicav)  Part.  II,  §  js.feq.  Edit.Francof.  1684. 1114. 

ftrantes  colorem;  fi  unum  hoc  adiecero,  quod  ce- 
teroqui  ne  tirunculo  quidem  rerum  medicarum 
ignotum  efie  oportet ,  in  regio  illo  morbo,  quem 
i&erum  Medici  appellant,  &  frontem  ab  auriginc 
infici  &  haud  raro  infufcari. 

§.  XVI. 

At  vero ,  quem  nunc  fufcipimus  expedien¬ 
dum,  frontis  rubor ,  adfinisque,  fiutriusque  cauflas 
{pectes,  auttior  &  tantum  non  ardens  calor  genera- 
tim  his,  hadfenus  de  pallente  fronte  difputatis  (§. 
XIII-XV.),  e  transverfo  contraria  manifeftat.  Quo- 
tiescunque  enim  intenfi  in  fronte  &,  cuius  ipfa  pars 
eft,  reliqua  facie  in  morbis  animadverfi  fuerint  ru¬ 
bores  caloresque,  toties  fieri  non  potefi,  quin  uni- 
verfe  uterque  hic  ftatus  aut  magnae  fanguinis  in  to¬ 
tius  corporis  tubulis  abundantiae  plenitudinisque, 
aut  (altem  copiofioris  excitatiorisque  ad  luperiora 
corporis  loca  eiusdem  vitalis  liquoris  adfluxionis 
haud  temerariam  atque  coecam  praebeat  fulpicio- 
nem.  Unde  etiam  intelligi  volumus  atque  per  cer¬ 
ta  ratiocinia  deduci,  quae  fignorum,  ex  rubente  at¬ 
que  velut  aefluante  fronte  protinus  definiendorum, 
iuilae  veraeque  fint  rationes. 

§.  XVII. 

Nimirum  hic  (§.XVI.)  is  efl  color,  qui,  fi  vel 
folum  ipfitis  in  declarando  vario  febrium ,  praefer- 
tim  acutarum,  more  atque  indole,  praefagiendaque 
multiplicis  (aepe  folutionis  criticae  acceliione  (pe- 

ftave- 

flaveris  ufum,  animadverfionem  omnino  meretur. 
Quoscunque  enim  redagnans  alicubi  in  capite  (an¬ 
guis  generare  poteft  morbos,  v.c.  phrenitidem,  ca¬ 
pitis  dolorem,  vertiginem,  gravedinem^  otalgiam, 
ophthalmiam,  aliosque  (anguineos  oculorum  adfe- 
£lus,odontalgiam,  faciei  ery(ipelas,immo  iplam  apo¬ 
plexiam,  &c.(ive  <rvpwTa>[MtTn<as  ad  febres  accefierint, 
(ive  orti  fuerint  IhonctdiK&s ,  frons  huiusmodi  rubro 
colore  tinfla,  aeiluque  interno  incenia,  praefagit; 
nifi  quidem  adhuc  tempedive  latis  xyrmus  e  nari¬ 
bus  eruperit  (anguis,  aut,  ut  obfervando  cognitum 
edo),  diarrhoea  fuper venerit  critica,  autabfceflus 
fuborti  fuerint  poft  aures ,  aliaeve  huius  generis 
translationes.  Nifi  ergo  haec  in  acutis  febribus  ac¬ 
ciderint,  infuperque  rubicunda  frons  cum  (pirandi 
difficultate,  praecordiorum  anxietate,  continuis  per¬ 
vigiliis,  deliriis,  ipfisque  tandem  motibus,  quos  Me¬ 
dici  dicunt,  convulfivis  fuerit  coniunfla,  internarum 
partium  incendia,  phrenitidem,  mortem  auda&er 
praefagito.  In  omnibus  autem, qui  fuperfunt,  mor¬ 
bis,  nifi  quidem  narium  haemorrhagiam  praefigni- 
ficavefit  imminentem,  (altem  graviffimum  capitis 
dolorem  huiusmodi  rubor  praedicit.  Praefente 
vero  chronico  ido  rubicundo  frontis  colore ,  qui 
fimul  livore  paffim  didinflus  ede  folet ,  &  potiffi- 

D  2  mum 

o)  Videlis  hivpocratem  in  Coae.  Praenot.  Se£f  II.  pag.  541. 
Edit.  cit.  &  Celeberr.  Chriftian.  vater  in  Differt,  de  prae- 
fagi  is  vitae  cf  mortis  in  aegrotantibus ,  Cap.  IV.  Thcf.L 
Wittebcrg.  1708- 


28  DiJJertatio  inauguratis  medica, 

mum  per  intervalla  accedit  receditque ,  vitia  vi- 
fcerum  in  pe&ore  abdomineque  litorum ,  ante 
omnia  hepatis  ,  exinde  haud  anceps  augurari  poteft 
acftimado. 

$.  XYIII. 

Enimvero  progrediendum  nunc  eil  ad  terti¬ 
um  vitiorum  ,  frontem  corrumpentium,  genus  (§. 
VIII.),  varios  nimirum  huiusce  partis  tumores,  ef- 
florefcentias  ,  &  puftulofas  ulcerofasque  foeditates 
comprehendens;  utpote  quorum  lingulorum  malo¬ 
rum  accurata  conlideratio  attento  Semiologo  in  ac¬ 
quirenda  lignorum  notitia  plurimum  adiumenti  ad- 
rert.  Cuiuscunque  enim  lint  generis  ordinisque 
hi  tumores,  maculae,  pullulae  atque  ulcufcula,  fem- 
per  generatim  aut  fanguinem  ipfum  fua  mole  labo¬ 
rantem,  tardeque  progredientem,  ad  eo  que  ad  lla- 
gnationes  proclivem  indicabunt,  aut  eundem  inae¬ 
quali  motu  ad  certas  quasdas  corporis  partes  dela¬ 
tum  oftendent ,  aut  impurum  cacochymicumque 
declarabunt ,  aut  denique  ipfos  fanguiferos  reli- 
quosque  minores  canales  quomodocunque  com- 
prelibs  coarftatosque ,  immo  quoque  divulfos  ma- 
nifeftabunt.  Ex  quo  clarillime  apparere  arbitra¬ 
mur,  ipfas  huiusmodi  infignes  frontis  mutationes, 
a  tam  gravibus,  tamque  amplis  cauffis  exortas,  ad 
diiudicandam  variam  morborum  ianitatisque  con¬ 
ditionem  nonnulla  idonea  ligna  ccrtiffime  elfe  obla¬ 
turas.  - 


§.  XIX. 

§.  XIX. 

Quae  ut  feorfim  difputemus  noftri,  quemfe- 
mei  obiervavimus ,  ordinis  intereft ,  ea  primum 
frontis  hoc  modo  adfe&ae  exponere  figna,  quae  ad 
febres  fpeftant.  Intermittentium  genus  interdum 
in  fronte,  frequentius  tamen  ad  nares  &  in  labio¬ 
rum  commifluris ,  puftulofas  emittit  exulceratio¬ 
nes,  dum  a  decretoria,  quae  Medicis  audit,  atten¬ 
tatur  folutione.  Simili  fere  ratione  in  acutis  fe¬ 
bribus,  praefertim  catarrhalibus ,  interdum  exiles 
quaedam  bullulae ,  velut  ferpiginofae ,  vehemen- 
terque  prurientes,  maiorem  ad  ea  loca  humorum 
copiam  deponi  indicant  ,  atque  aut  criticum  fan- 
guinis  ferofive  muci  profluvium  protinus  futurum 
praefagiunt,  aut,  fi  hae  non  fucceflerint  fluxiones, 
parcioresve  fuerint,  iudicante  quidem  FiENop), 
haud  incommodo  femiologicae  fcientiae  fcriptore, 
formidabile  &  tantum  non  funeftum  delirium  omi¬ 
nantur.  Quod  vero  in  variolis  totius  faciei,  prae¬ 
fertim  frontis,  intumefcencia  imminentem  vel  iam 
incipientem  defignet  fuppurationem ,  iam  notiffi- 
mae  effe  exiftimamus  obfervationis.  Ad  chroni¬ 
corum  autem  morborum  diiudicationem ,  ex  his 
frontis  fignis  inftituendam ,  quod  attinet,  notafie 
fufficiat ,  frontem  huius  generis  efflorefcentiis  ul- 
cufculisque  obfeffam  habentibus  vifcera  potiflimum 
abdominalia  male  efie  adfeffa.  Singulatim  autem 

D  3  ex 

f)  In  Scmiotice ,  feu  de  fignis  medicis  trattatu  y  pag.  103. 

Lugduni,  1664. 

ex  ulceribus  malignis  &  velut  ferpentifaus ,  mox 
foedo  ichore  perfufis,  mox  ficca  cruftula  obteQris, 
fcorbutus ,  e  furunculis  vero  puftulisque  cancroi- 
deis  amatoria  lues  faeperiUmero  quoque  diagnofci 
poteft.  Quorum  malorum  ultimum  haud  raro  fui 
indices ,  peflimos  tophos,  ipfa  offa  frontalia  intus 
exedentes,  in  fronte  deponit. 

§.  XX. 

Agmen  harum  addictionum ,  quae  in  fronte 
Semiologiae  medicae  inferviunt ,  claudant  dolores 
varii  gradus  diverfique  ienfiis,  interiores  inprimis 
frontis  cryptas  paffiin  pervagantes,  &  ab  ipfo  po- 
tillimum  aegro  cognolcendi.  Prurientem  enim  a 
ferofis  bullulis  frontem  qualem  aeftimare  liceat, 
iam  ante.  (§,  XIX.)  expolitum  eft  :  cui  &  hoc  ad¬ 
das,  plerumque  in  nimia  frontis  contraQiione ,  cu¬ 
ius  fupra  quoque  (§.  X.  XI.)  inftituta  eft  diiudica- 
tio,  cum  fatis  gravem ,  tum  obfcuriorem  rhcvma- 
ticum  deprehendi  dolorem.  Quodfi  vero  in  ante¬ 
riori  frontis  parte,  praecipue  qua  ipfa  nafo  com¬ 
mittitur  ,  in  febribus  acutis  cum  exanthematicis 
atque  inflammatoriis ,  tum  in  catarrhalibus  beni¬ 
gnis  malignisque  gravem  &  Velut  mole  quadam 
prementem,  moxobfcurum,  mox  vero  admodum 
vivacem  atque  pungentem  fenferis  dolorem  ,  in 
iftis  quidem  febribus  plerumque  accefiuram 

narium  haemorrhagiam,  aut,  fi  haec  exitu  fue¬ 
rit  interclufa,  graviora  mala,  phrenitidem,  iplam- 
que  apoplexiam  (anguineam ,  in  his  vero  ferplam 

pituitofamque  e  naribus  praedicito  excretionem, 
aut ,  fi  &  haec  male  fucceflerit ,  fututos  in  vicinis 
glandulis  tumores  atque  abfceflus,  vel  ophthalmi- 
arn,  otalgiam,  0 dentalgiam  ,  gravedinem  ,  quid? 
quod  in  lenibus  praefertim,  apoplexiam,  lingulas 
lerolas.  Denique  &  graviffima  illa  dolorisque  ple- 
nilfima  frontis  adflictio  attingenda  efi:,  quae  conti¬ 
nuo  fere ,  praecipue  tamen  circa  vefperam ,  inte¬ 
riora  frontis  vellicat  atque  pungit ,  aegrotosque 
mifere  excruciat,  &  hoc  ipfo  modo  acerrimi  & 
paene  peftilentis  contagii  venerei  praefentiam  de¬ 
clarat  (§. XIX.),  intimam  olfium  frontalium  nalali- 
umque  compagem  tacite  arrodentem  exedentem- 
que.  Cuius  deteftabilis  veneni  tanta  faepenumero 
animadvertitur  ferocitas,  edacitasque  tam  enormis, 
ut,  vel  optimis,  fi  paullo  ferius  oppofita  fuerint, 
remediis  Ipretis,  latius  ferpat,  &  ipfam  externam 
frontem  acri  morfu  perrumpat,  tandemque  aut 
ipfi  huiusmodfmiferabili  vitae  extremam  vim  in¬ 
ferat,  morsemque  acceleret,  aut,  fi  aegre  demum 
medicinae  cefierit  ,  quam  plurimis  cicatricibus, 
perpetuis  fui  furoris  fuaeque  vehementiae  teftibus, 
laevam  antea  elegantemque  frontem  maxime  de¬ 
formem  reddat  atque  deturpatam  q).  Quibus 

ex 

q)  Vidimus  ipfi  hic  nuperrirtle  iuniorem  quamdam  &  ce- 
teroqui  facile  probandae  formae  feminam,  quae,  vene- 
reo  contagio  ab  ipfo  marito  fufeepto,  poft  vehemen- 
tilTimos  anterioris  capitis  cruciatus,  diuque  fimulatam, 

tjuam 


32  Differt  at  io  inauguralis  medica,  &c. 

.  '  ■  ■  ■  \ 

ex  fingulis  fignis,  haftenus  a  varia  frontis  muta¬ 
tione  dedu&is,  facileque,  fi  fupra  (§.  III-VI.) 
expofita  frontis  ftruftura  accurate  conferatur, 
ad  cauflas  fuas  revocandis,  luculenter  conflare 
arbitramur ,  haud  incommode  frontem 
morborum  interpretem  poffe 
declarari. 

quam  vere  e  fle  arbitrabatur ,  gravedinem  ,  tandem  tri¬ 
bus  locis  turpiter  exefam  accepit  frontem  ,  &  etiam- 
nunc,  praefenti  tempeftivaque  adhibita  fanatione,  plu¬ 
rimas  in  eadem  parce  gerit  cicatrices. 

TANTVM. 


